กรณีศึกษา เมื่อ Token X กำลังมีธุรกิจสร้างโมเดลระดมทุนผ่าน โทเคนดิจิทัล
ช่วงที่ผ่านมา หนึ่งสิ่งที่เราเห็นในโลกสินทรัพย์ดิจิทัล มากที่สุด ก็คงหนีไม่พ้นเหรียญโทเคนดิจิทัล ที่ออกมามากมายเหลือเกิน จนทำเอาหลายคนสับสน เพราะไม่รู้ว่า แท้จริงแล้วเหรียญโทเคนดิจิทัลเหรียญไหนที่น่าเชื่อถือ ก่อนที่จะออกขายผ่านการตรวจสอบและมีขั้นตอนในการวิเคราะห์อะไรมาบ้าง   กลายเป็นปมใหญ่ให้ทั้ง 2 ฝ่ายคือ ในมุมของบริษัทที่จะออกเหรียญ จะทำอย่างไร ให้ผู้ซื้อมีความเชื่อมั่น ส่วนในมุมของผู้ซื้อคือ เหรียญที่ออกมานั้น ผ่านการตรวจสอบโครงสร้าง และความปลอดภัยต่าง ๆ มาแล้วหรือยัง   นั่นแปลว่า หากมีใครคนใดคนหนึ่ง มาแก้ปัญหาเรื่องนี้ได้ ก็น่าจะทำให้เหรียญโทเคนดิจิทัลสร้างประโยชน์ให้ได้ทั้ง 2 ฝ่าย  Pain Point นี้เอง ที่กลายเป็นโอกาสทางธุรกิจของบริษัท โทเคน เอกซ์ จำกัด (Token X) ซึ่งเป็นบริษัทในเครือของ เอสซีบี เท็นเอกซ์ (SCB 10X) ที่เพิ่งได้รับการเปิดใช้งานใบอนุญาต ICO Portal จาก ก.ล.ต. ไปหมาด ๆ  และยังได้เปิดตัวโซลูชันใหม่ที่ชื่อ “TKX Enterprise Solutions” ที่จะช่วยให้ลูกค้าองค์กรสามารถเริ่มต้นและนำธุรกิจเข้าสู่โลกของสินทรัพย์ดิจิทัลและการประยุกต์ใช้เทคโนโลยีบล็อกเชน ได้อย่างสะดวก รวดเร็ว และคุ้มค่า  ว่าแต่ “TKX Enterprise Solutions” จะมาแก้ Pain Point ของบริษัทที่ต้องการจะออกเหรียญโทเคนดิจิทัลอย่างไร แล้ว ICO Portal มันสำคัญมากแค่ไหน ลงทุนแมนจะเล่าให้ฟัง
1 เม.ย. 2565

Token X x ลงทุนแมน
ช่วงที่ผ่านมา หนึ่งสิ่งที่เราเห็นในโลกสินทรัพย์ดิจิทัล มากที่สุด
ก็คงหนีไม่พ้นเหรียญโทเคนดิจิทัล ที่ออกมามากมายเหลือเกิน จนทำเอาหลายคนสับสน
เพราะไม่รู้ว่า แท้จริงแล้วเหรียญโทเคนดิจิทัลเหรียญไหนที่น่าเชื่อถือ ก่อนที่จะออกขายผ่านการตรวจสอบและมีขั้นตอนในการวิเคราะห์อะไรมาบ้าง
กลายเป็นปมใหญ่ให้ทั้ง 2 ฝ่ายคือ ในมุมของบริษัทที่จะออกเหรียญ จะทำอย่างไร
ให้ผู้ซื้อมีความเชื่อมั่น ส่วนในมุมของผู้ซื้อคือ เหรียญที่ออกมานั้น ผ่านการตรวจสอบโครงสร้าง และความปลอดภัยต่าง ๆ มาแล้วหรือยัง
นั่นแปลว่า หากมีใครคนใดคนหนึ่ง มาแก้ปัญหาเรื่องนี้ได้
ก็น่าจะทำให้เหรียญโทเคนดิจิทัลสร้างประโยชน์ให้ได้ทั้ง 2 ฝ่าย
Pain Point นี้เอง ที่กลายเป็นโอกาสทางธุรกิจของบริษัท โทเคน เอกซ์ จำกัด (Token X)
ซึ่งเป็นบริษัทในเครือของ เอสซีบี เท็นเอกซ์ (SCB 10X) ที่เพิ่งได้รับการเปิดใช้งานใบอนุญาต ICO Portal จาก ก.ล.ต. ไปหมาด ๆ 
และยังได้เปิดตัวโซลูชันใหม่ที่ชื่อ “TKX Enterprise Solutions” ที่จะช่วยให้ลูกค้าองค์กรสามารถเริ่มต้นและนำธุรกิจเข้าสู่โลกของสินทรัพย์ดิจิทัลและการประยุกต์ใช้เทคโนโลยีบล็อกเชน
ได้อย่างสะดวก รวดเร็ว และคุ้มค่า
ว่าแต่ “TKX Enterprise Solutions” จะมาแก้ Pain Point ของบริษัทที่ต้องการจะออกเหรียญโทเคนดิจิทัลอย่างไร แล้ว ICO Portal มันสำคัญมากแค่ไหน
ลงทุนแมนจะเล่าให้ฟัง
ปัจจุบันนี้ เหรียญโทเคนดิจิทัลในตลาดมีอยู่หลัก ๆ ด้วยกัน 2 แบบ 
โดย Utility Token พร้อมใช้จะเป็นเหรียญเสมือนคูปองดิจิทัล ที่ผู้ใช้สามารถนำไปแลกเป็นสิทธิเพื่อเข้าถึงสินค้าหรือบริการต่าง ๆ ของบริษัทที่เป็นผู้ออกเหรียญ
ตัวอย่างเช่น BNK Governance Token ของวง BNK48 
ที่ใช้เหรียญนี้เป็นเครื่องมือเพิ่มการมีส่วนร่วมให้แฟนคลับโดยสามารถใช้งานได้ง่ายดายผ่านแอปพลิเคชัน iAM48 ที่เชื่อมต่อกับระบบบล็อกเชน 
โดยเหรียญนี้สามารถใช้งานเพื่อแลกเปลี่ยนสินค้าและบริการที่ทางบริษัทกำหนดไว้ 
และยังสามารถนำไปใช้โหวตเลือกตั้งของวง BNK48 ได้อีกด้วย ซึ่งการเลือกตั้งก็ได้ดำเนินไปอย่างคึกคัก
พูดง่าย ๆ ก็คือ Utility Token แบบพร้อมใช้ ไม่ใช่เหรียญที่มีเป้าหมายหลักเพื่อใช้ในการระดมทุน 
แต่มีหน้าที่สร้างการหมุนเวียนในธุรกิจและเป็นเครื่องมือใหม่ ๆ 
ที่ทำให้ผู้ออกเหรียญเข้าถึงกลุ่มลูกค้าของตัวเองได้ดีขึ้น 
โดยที่ผู้ที่คอยให้คำปรึกษากับบริษัทผู้ออกเหรียญในเรื่องต่าง ๆ เกี่ยวกับการออกเหรียญอย่างครบวงจร 
ก็คือ บริษัท Token X นั่นเอง
ส่วนเหรียญต่อมาก็คือ Investment Token คือ โทเคนดิจิทัลเพื่อการลงทุน
ที่ผู้ลงทุนนั้นไม่ได้เป็นเจ้าของสินทรัพย์ แต่จะอยู่ในสถานะผู้ร่วมทุน 
โดยจะได้รับผลตอบแทนเป็นตามที่ตกลงกันไว้ จากเจ้าของสินทรัพย์ก็คือ บริษัทผู้ออกเหรียญ
แล้วทำไมบริษัทจะต้องออกเหรียญ Investment Token ในการระดมทุน ? 
เพราะนี่คือทางเลือกในการระดมทุนที่น่าสนใจไม่น้อย
สมมติว่า เราเป็นเจ้าของบริษัทอสังหาฯ อยากจะสร้างโครงการใหม่ ๆ 
แต่ไม่อยากกู้เงินจากธนาคารหรือออกหุ้นกู้ เราก็สามารถนำสินทรัพย์ที่ตัวเองมีและมีกระแสรายรับอยู่แล้ว มาเป็นสินทรัพย์อ้างอิงในการออกเหรียญระดมทุน
ทีนี้ เมื่อถึงเวลาที่กำหนดไว้ หรือเป็นไปตามเงื่อนไขที่กำหนดก็จะมีการจ่ายผลตอบแทนให้แก่ผู้ลงทุนในเหรียญ
นั่นแปลว่า นักลงทุนเอง ก็สามารถเข้าถึงสินทรัพย์ราคาสูง ๆ ได้โดยที่ไม่ต้องใช้เงินเยอะ 
พร้อมกับมีตัวเลือกการลงทุนที่หลากหลายเพิ่มมากขึ้นกว่าในอดีต
ส่วนในมุมของผู้ออกเหรียญก็สามารถทำการระดมทุนได้จากสินทรัพย์ที่ในโลกการเงินแบบเดิมไม่อาจนำมาใช้ในการระดมทุนได้ โดยการออก Investment Token นั้น ไม่ได้จำกัดอยู่เพียงแวดวงอสังหาริมทรัพย์เพียงอย่างเดียว ธุรกิจในอุตสาหกรรมอื่น ๆ ก็สามารถออกได้เช่นกัน
แน่นอนว่า ผลตอบแทนที่ได้รับก็มีโอกาสที่จะมีอัตราสูง 
แต่ก็อย่างที่รู้กันดีว่าการลงทุนใน โทเคนดิจิทัล ถือว่าเป็นเรื่องใหม่ 
และอาจต้องการความรู้ความเข้าใจของนักลงทุนมากกว่าการลงทุนแบบอื่นในปัจจุบัน
ก็เลยทำให้ ก.ล.ต. มีกฎเกณฑ์กำหนดให้นักลงทุนรายย่อยลงทุนได้ไม่เกิน 3 แสนบาทต่อคน ต่อโครงการ
ด้วยโมเดลลักษณะนี้ ทำให้ต้องมี ICO Portal ที่ได้รับใบอนุญาตจาก ก.ล.ต. อย่าง Token X มาทำหน้าที่ในการคัดกรองเบื้องต้นว่า บริษัทไหนที่มีคุณสมบัติสมบูรณ์พอที่จะสามารถออกเหรียญ Investment Token ได้
แล้วกระบวนการทำงานของ Token X ในการออก Investment Token เป็นอย่างไร ?
สิ่งที่ Token X ทำก็คือ การตรวจสอบคัดกรองข้อมูลทางการเงิน, โครงสร้างบริษัท, แผนธุรกิจ และสินทรัพย์ที่จะใช้ในการระดมทุนผ่านการออกเหรียญโทเคนดิจิทัล
ที่น่าสนใจก็คือ บริษัทมีผู้เชี่ยวชาญในเรื่องนี้โดยเฉพาะมาช่วยตรวจสอบข้อมูลอย่างเข้มข้น 
โดยทีม Token X จะทำตั้งแต่การให้คำปรึกษาในการวางโครงสร้าง เช่น จำนวนเหรียญควรอยู่ที่เท่าไร หรือผลตอบแทนในการลงทุนควรเป็นอย่างไร เป็นต้น
รวมทั้งทำงานร่วมกับที่ปรึกษาด้านต่าง ๆ เช่น ที่ปรึกษาด้านกฎหมาย ภาษี และบัญชี เพื่อให้การออกโทเคนดิจิทัลเป็นไปเพื่อประโยชน์สูงสุดทั้งต่อบริษัท และนักลงทุน และหลังจากที่ทุกอย่างเรียบร้อยแล้วทั้งหมด ค่อยยื่นข้อมูลเสนอขายโทเคนดิจิทัลให้ ก.ล.ต. เพื่อทำการอนุมัติ
ทีนี้พูดถึงขั้นตอนการทำงานในการออก Investment Token ไปแล้ว
Token X ยังสามารถให้บริการแบบครบวงจรโดยมีทีมงานที่พร้อมพัฒนา Utility Token แบบพร้อมใช้ให้ผู้ออกเหรียญอีกด้วย (แต่ทั้งนี้ก็ต้องดูความเหมาะสมในตัวธุรกิจก่อนเช่นกัน)
โดยในการออก Utility Token แบบพร้อมใช้นั้น Token X คิดค้นโซลูชัน “TKX Enterprise Solutions” 
ที่มีแกนหลักคือ TKX Chain เป็นระบบบล็อกเชนพร้อมใช้แบบครบวงจร ขึ้นมา ที่สามารถเชื่อมต่อแอปพลิเคชันของลูกค้ากับ TKX Chain ทันทีผ่าน TKX APIs 
และยังมี TKX Enterprise Portal ซึ่งเป็น Token Management System ที่ช่วยบริหารจัดการโทเคนดิจิทัลและกระเป๋าที่จัดเก็บโทเคนดิจิทัลของบริษัทผู้ออกเหรียญ เช่น การสร้าง-โอนเหรียญ การวางโครงสร้างบัญชีเพื่อให้ตรงกับวัตถุประสงค์การใช้งาน และการเก็บข้อมูลอื่น ๆ เป็นต้น
ทั้งนี้จะเห็นได้ว่าผู้ใช้งานสามารถใช้งานและเชื่อมต่อเข้ากับ Blockchain ได้อย่างรวดเร็ว 
โดยประหยัดทั้งเวลาและงบประมาณ ไม่ต้องไปลองผิดลองถูก นั่นเอง
นั่นแปลว่า TKX Chain จึงเปรียบเสมือนห้องเครื่องขนาดใหญ่ ที่บรรดาผู้ที่อยากออกเหรียญโทเคนดิจิทัลต่าง ๆ ต้องเข้ามาพึ่งพา 
คำถามก็คือแล้ว TKX Chain มีความปลอดภัยมากแค่ไหน ?
รู้หรือไม่ว่า Token X ได้ระดมมันสมองผู้เชี่ยวชาญในเรื่องนี้ ร่วมสร้าง TKX Chain 
ให้มีความปลอดภัยทางด้านไซเบอร์สูงเทียบเคียงได้กับ ระบบธนาคาร ที่ใช้กันอยู่ในทุกวันนี้
แถมยังรองรับข้อมูลได้มหาศาล เป็นการคิดเผื่อไปยังอนาคต ที่คาดว่าน่าจะมีหลายบริษัทเข้ามาระดมทุนผ่านการออกเหรียญโทเคนดิจิทัล
ถึงตรงนี้ จะเห็นได้ว่า Token X ได้สร้างโซลูชัน บริการแบบครบวงจร 
ตั้งแต่เมื่อบริษัทมีความคิดที่จะระดมทุน ผ่านการออกเหรียญโทเคนดิจิทัล จนถึงการเสนอขาย
พร้อมกับสร้างมาตรฐานการตรวจสอบบริษัทที่จะระดมทุนอย่างเข้มข้น เพื่อให้นักลงทุนเชื่อมั่นมากขึ้นกว่าในอดีต รวมทั้งการออก Utility Token แบบพร้อมใช้ที่จะเป็นส่วนที่มาเต็มเติมและช่วยสร้างการมีส่วนร่วมและ Customer Loyalty ให้กับบริษัทผู้ออกเหรียญได้เป็นอย่างดี
เป็นการใช้เทคโนโลยี เพื่อเข้ามาปลดล็อก และสร้างประโยชน์ให้แก่ทุกฝ่ายที่เกี่ยวข้อง 
แนวคิดแบบนี้..จึงเป็นโมเดลธุรกิจระดับเมกะเทรนด์ของโลกวันนี้ และในอนาคตจริง ๆ
Reference
-ข้อมูลและข่าวประชาสัมพันธ์บริษัท โทเคน เอกซ์ จำกัด